|  |  |  |
| --- | --- | --- |
| OSNUTEK POGODBE | **Priloga** | **5** |

**MESTNA OBČINA LJUBLJANA**, Mestni trg 1, 1000 Ljubljana, ki jo zastopa župan Zoran Janković,

matična številka: 5874025000,

identifikacijska številka za DDV: SI67593321

(v nadaljevanju: naročnik)

in

…………………….., ……………, …………., ki ga zastopa ……..(navesti funkcijo in ime ter priimek osebe pooblaščene za zastopanje),

matična številka: ………,

identifikacijska številka za DDV: ……….

(v nadaljevanju: izvajalec)

sklenejo naslednjo

**POGODBO**

**O IZVAJANJU STORITEV NADZORNIKA SKLADNO Z GRADBENIM ZAKONOM PRI IZVAJANJU PROJEKTA »KOMUNALNA IN PROMETNA UREDITEV OBMOČIJ SOČASNO Z GRADNJO KANALIZACIJE PO PROJEKTU ODVAJANJE IN ČIŠČENJE ODPADNE VODE NA OBMOČJU VODONOSNIKA LJUBLJANSKEGA POLJA- DEL 3«**

**Uvodne določbe**

1. člen

Pogodbeni stranki uvodoma ugotavljata, da:

* je v načrtu razvojnih programov Mestne občine Ljubljana predvidena komunalna in prometna ureditev območij sočasno z gradnjo kanalizacije po projektu Odvajanje in čiščenje odpadne vode na območju vodonosnika Ljubljanskega polja- del 3: Dograditev javne kanalizacije v aglomeracijah v MOL večjih od 2000 PE, NRP 7560-16-0586;
* bo naročnik izvedel ureditev cest, izgradnjo oz. obnovo kanalizacije za padavinsko vodo in ureditev ulične javne razsvetljave, ki se izvaja kot sočasna gradnja z gradnjo kanalizacije za odpadne vode v aglomeracijah MOL, večjih od 2000 PE v okviru projekta Odvajanje in čiščenje odpadne vode na območju vodonosnika Ljubljanskega polja,
* bo sočasno z ureditvami iz prejšnje alineje tega člena na navedenih območjih potekala tudi obnova javnega vodovodnega ter gradnja oziroma obnova plinovodnega omrežja, katerih investitorstvo je v pristojnosti JP Vodovod-Kanalizacija d.o.o. in JP Energetika Ljubljana d.o.o., ki ni predmet opravljanja strokovnega nadzora po tej pogodbi,
* je bil izvajalec izbran na podlagi postopka oddaje naročila po odprtem postopku na podlagi …. člena Zakona o javnem naročanju (Uradni list RS, št. 91/15 in 14/18; v nadaljevanju: ZJN-3), ki ga je na podlagi pooblastila izvedel Javni holding Ljubljana d.o.o.;
* je bilo obvestilo o javnem naročilu objavljeno na Portalu javnih naročil dne …………. pod številko objave …………;
* je bil izvajalec izbran kot najugodnejši ponudnik z Odločitvijo o oddaji javnega naročila št. 430-/2018-……… z dne ……………;
* ima naročnik predvidena sredstva za plačilo pogodbenih del po tej pogodbi za leta 2018, 2019, 2020 in 2021 v okviru NRP št. 7560-16-0586, na proračunski postavki 045199, konto 4208.

**Predmet pogodbe**

1. člen

Naročnik s to pogodbo odda, izvajalec pa prevzema v izvajanje vodenje in koordinacijo projekta ter nadzor skladno z Gradbenim zakonom pri ureditvi cest, izgradnji oz. obnovi kanalizacije za padavinsko vodo in ureditvi ulične javne razsvetljave, ki se izvaja kot sočasna gradnja z gradnjo kanalizacije za odpadne vode v aglomeracijah v MOL večjih od 2000 PE, in sicer na območjih: 1 Stožice, 2 Šmartinska cesta, 3 Polje – V, Z, 4 Hrušica in Litijska cesta, 5 Zalog, 6 Gornji Rudnik, 7 Glinice in Dolnice, 8 Zaloška – Studenec, 9 Kašelj, 10 Slape, 11 Vevče, 12 Ilovica in Ižanska cesta – S, 13 Rakova Jelša, 14 Sibirija, 15 Galjevica, 16 Kozarje, 17 Tržaška cesta, 18 Zadobrova, 19 Kamnogoriška cesta, 20 Tacen – S, J, 21 Šmartno pod Šmarno goro, 22 Gameljne, 23 Sostro – S, J, 24 Žabja vas, 25 Dobrunje, 26 Ižanska cesta – J, 27 Cesta dveh cesarjev, 28 Kalinova Ulica, 29 Cesta Andreja Bitenca, 30 Na Trati, 31 Novo Polje, 32 Ježica, 33 Kleče, 34 Medveščkova ulica, 35 Ogrinčeva ulica, 36 Ulica Mire Miheličeve, 37 Pod Debnim vrhom, 38 Brdo zahod, 39 Brdo vzhod, skladno z določbami te pogodbe.

1. člen

Izvajalec se obvezuje, da bo izvršil pogodbena dela v skladu s sledečimi dokumenti:

- ponudbo št. ..... z dne ........,

* razpisnimi pogoji naročnika št. …. ….. z dne ………
* razpisnimi pogoji naročnika za gradnjo
* ponudbe izbranih izvajalcev gradnje s ponudbenim predračunom,
* gradbene pogodbe, sklenjene med naročnikom in izbranimi izvajalci gradnje,
* projektno dokumentacijo za izvedbo gradnje PZI za obnovo cest, izgradnjo kanalizacije za padavinsko vodo in javne razsvetljave na obravnavanih območjih,
* terminskim planom izvedbe del.

**Cena pogodbenih del**

1. člen

Cena pogodbenih del (v nadaljevanju: pogodbena cena) vseh pogodbenih obveznosti je določena na podlagi ponudbe št. …………….. z dne …………. in znaša za vsa zgoraj navedena območja:

Skupaj pogodbena cena brez DDV ………………….EUR

DDV 22% …………………EUR

Skupaj pogodbena cena z DDV …………………EUR

(z besedo: ................................................................................... eurov in.... /100);

Navedena pogodbena cena je nespremenljiva (fiksna) do zaključka vseh pogodbenih obveznosti.

V pogodbeni ceni so upoštevani vsi stroški, davki in prispevki ter druge obveznosti izvajalca, ki so potrebni za popolno dokončanje pogodbenih del, ki so predmet te pogodbe.

**Podizvajalci**

1. člen

**Določbe prvega do četrtega odstavka tega člena se upošteva v primeru, če izvajalec ne nastopa s podizvajalc-em/-i /, v nasprotnem primeru se te določbe črta.**

Izvajalec ob predložitvi ponudbe in ob sklenitvi te pogodbe nima prijavljenih podizvajalcev za izvedbo pogodbenih del.

Izvajalec se zavezuje, da bo v primeru naknadne nominacije podizvajalcev obvestil naročnika najkasneje v 5 dneh po spremembi.

Naročnik skladno s četrtim odstavkom 94. člena ZJN-3 nominacijo podizvajalca bodisi odobri ali zavrne. Izvajalec lahko nominira podizvajalca šele po naročnikovi odobritvi, pri čemer mora predložiti vse zahtevane dokumente v skladu s 94. členom ZJN-3.

Vključitev podizvajalc/-a/-ev med izvajanjem te pogodbe pogodbeni stranki uredita z dodatkom k tej pogodbi.

**/ se upošteva v primeru, da izvajalec nastopa s podizvajalc-em/-i /**

Izvajalec nastopa skupaj z naslednjimi podizvajalci:

|  |  |
| --- | --- |
| **Naziv:** |  |
| **Naslov:** |  |
| **Identifikacijska številka (ID za DDV):** |  |
| **Matična številka:** |  |
| **Transakcijski račun:** |  |
| **Vsi zakoniti zastopniki:** |  |
| **Kontaktna oseba:** |  |
| **Del javnega naročila (storitev/gradnja/blago), ki se oddaja v podizvajanje (vrsta/opis del):** |  |
| **Količina/delež (%) del, ki se oddaja v podizvajanje:** |  |
| **Vrednost del:** |  |
| **Kraj izvedbe del:** |  |
| **Rok izvedbe del:** |  |

(Opomba: če je podizvajalcev več, se tabela izpolni za vsakega podizvajalca posebej.)

Za podizvajalce, ki v skladu in na način, določen v drugem in tretjem odstavku 94. člena ZJN-3 zahtevajo neposredna plačila, izvajalec s to pogodbo pooblašča naročnika, da na podlagi potrjenega računa oziroma situacije neposredno plačuje podizvajalcem.

Za vsakega podizvajalca, ki zahteva neposredno plačilo, mora izvajalec predložiti soglasje podizvajalca, na podlagi katerega naročnik namesto glavnega izvajalca poravna podizvajalčevo terjatev do glavnega izvajalca.

Izvajalec je naročniku predložil zahteve za neposredno plačilo za naslednj-ega/-e podizvajalc-a/-e:

-……………………………,

- ……………………………

Izvajalec mora med izvajanjem te pogodbe naročnika pisno obvestiti o morebitnih spremembah informacij o podizvajalcih, ki jih je navedel v ponudbi, in sicer v petih dneh po spremembi. Če izvajalec med izvajanjem te pogodbe namerava vključiti nove podizvajalce ali zamenjati podizvajalca/e mora naročnika o tej nameri pisno obvestiti in mu poslati informacije o novih podizvajalcih, ki jih namerava naknadno vključiti v izvajanje pogodbenih del. V primeru vključitve novih podizvajalcev mora izvajalec skupaj z obvestilom posredovati naročniku kontaktne podatke in podatke o zakonitih zastopnikih predlaganih podizvajalcev, izpolnjene ESPD teh podizvajalcev v skladu z 79. členom ZJN-3 ter priložiti zahtevo podizvajalca za neposredno plačilo, če podizvajalec to zahteva.

Zamenjavo podizvajalcev ali vključitev novega podizvajalca pogodbeni stranki uredita z dodatkom k tej pogodbi.

V razmerju do naročnika izvajalec v celoti odgovarja za izvedbo del, ki so predmet te pogodbe.

Naročnik si pridržujejo pravico, da lahko na delovišču, kjer se dela izvajajo, kadarkoli preveri, delavci katerega podizvajalca opravljajo dela. Vsi delavci so naročniku dolžni dati verodostojne podatke. Če naročnik ugotovi, da dela izvaja podizvajalec, ki ni dogovorjen s to pogodbo ali z dodatkom k tej pogodbi, ima pravico odstopiti od te pogodbe.

**Način plačila pogodbenih del**

1. člen

Opravljena dela izvajalec obračuna z izstavitvijo začasnih in končne situacije.

Začasne situacije izstavlja izvajalec za dobo enega meseca, pri čemer je obračunsko obdobje od prvega do zadnjega dne v mesecu.

Izvajalec izstavlja situacije za opravljena pogodbena dela naročniku mesečno za pretekli mesec, sorazmerno glede obseg opravljenih storitev.

Če izvajalec nastopa s podizvajalci, ki zahtevajo neposredna plačila, izvajalec opravljena dela obračuna z izstavitvijo začasnih in končne situacije, v katerih mora posebej prikazati obračun deležev plačil vsem nominiranim podizvajalcem, ki zahtevajo neposredna plačila.

Izvajalec za dela, opravljena v preteklem mesecu, izstavi začasno situacijo najkasneje do 15. (petnajstega) dne v mesecu oziroma najkasneje do 20. (dvajsetega) dne v mesecu, če nastopa s podizvajalci, ki zahtevajo neposredno plačilo.

Končno obračunsko situacijo izvajalec izstavi po končnem prevzemu gradbenih del, za katere izvajalec po tej pogodbi opravlja nadzor.

Izvajalec obračuna opravljena dela po tej pogodbi:

- do 90% (devetdeset odstotkov) skupne pogodbene vrednosti pogodbenih del na podlagi začasnih mesečnih situacij, ki jih bo izvajalec obračunaval skladno z določili prejšnjega člena te pogodbe, do dokončanja gradbenih del, izvedbe komisijskega pregleda za izvedena dela ter odprave pomanjkljivosti in primopredaje zgrajene infrastrukture upravljavcem;

- preostalih 10% (deset odstotkov) skupne pogodbene vrednosti pa na podlagi potrjene končne situacije, ki se izstavi v roku 15 (petnajst) dni po podpisu primopredajnih zapisnikov z upravljavci infrastrukture.

Izvajalec je dolžan situacije posredovati naročniku izključno v elektronski obliki (e-račun).

Izvajalec izstavi situacije naročniku na naslov: Mestna občina Ljubljana, Mestni trg 1, 1000 Ljubljana, za OGDP. Na situaciji mora biti obvezno navedena številka pogodbe C7560-18-210084, sicer bo naročnik situacijo zavrnil kot nepopolno. Številka C7560-18-210084 je hkrati številka referenčnega dokumenta na e-računu.

Izvajalec mora za podizvajalca, ki zahteva neposredno plačilo, ob vsaki svoji situaciji/računu priložiti situacijo/račun podizvajalca za opravljene pogodbene obveznosti, ki jo/ga je izvajalec predhodno potrdil, na podlagi katere/katerega naročnik izvede plačilo za opravljene pogodbene obveznosti neposredno na račun podizvajalca.

Če izvajalec ne predloži potrjene situacije/računa za podizvajalca, ki je zahteval neposredno plačilo s strani naročnika, naročnik do predložitve vseh dokumentov zadrži plačilo celotnega zneska situacije/računa in zaradi tega ne pride v zamudo pri plačilu.

Naročnik pregleda in potrdi situacijo izvajalca in podizvajalcev v 15 (petnajstih) dneh od prejema ali pa jo v tem roku zavrne.

Rok plačila situacije je 30. (trideseti) dan po prejemu situacije. Če zadnji dan plačilnega roka sovpada z dnem, ko je po zakonu dela prost dan, se za zadnji dan roka šteje naslednji delavnik.

Naročnik bo potrjene situacije izvajalca plačeval na njegov transakcijski račun številka: ……………, odprt pri ………………………..

Naročnik bo potrjene situacije podizvajalca/ev, ki zahteva/jo neposredno plačilo s strani naročnika, poravnal neposredno podizvajalcu/-em na način in v roku kot je dogovorjeno za plačilo izvajalcu na njegov/njihov transakcijski račun:

- podizvajalcu …………… na transakcijski račun številka: …………………., odprt pri …………….,

- podizvajalcu …………… na transakcijski račun številka: …………………., odprt pri ……………...

Izvajalec mora za vse podizvajalce, ki niso zahtevali neposrednega plačila in za katere neposredno plačilo ni obvezno, naročniku najpozneje v 60 dneh od plačila končne situacije/ računa naročniku poslati svojo pisno izjavo in pisno izjavo podizvajalca, da je podizvajalec prejel plačilo za izvedena dela po tej pogodbi.

**Prepoved prenosa bodočih terjatev**

8. člen

Pogodbeni stranki se v skladu s 417. členom Obligacijskega zakonika izrecno dogovorita, da izvajalec ne sme prenesti na drugega nobenih svojih bodočih terjatev do naročnika, ki jih bo pridobil na podlagi te pogodbe ali kateregakoli aneksa, ki bo v prihodnosti sklenjen k njej. Prepoved prenosa bodočih terjatev na drugega zajema vse primere oziroma oblike odstopa terjatev, vključno z odstopom namesto izpolnitve, odstopom v izterjavo in odstopom v zavarovanje.

Pogodbeni stranki se dogovorita, da za namene te pogodbe bodoča terjatev iz prvega odstavka tega člena pomeni vsako terjatev, ki v trenutku prenosa na drugega še ni nastala, pri čemer se pogodbeni stranki dogovorita, da se šteje, da terjatev izvajalca do naročnika nastane takrat, ko je izvajalec dela opravil, jih naročniku obračunal z izstavitvijo e-računa ter je naročnik izstavljeni e-račun potrdil.

V primeru, da bi izvajalec kljub dogovoru o prepovedi prenosa bodočih terjatev iz prvega odstavka tega člena prenesel katerokoli svojo bodočo terjatev do naročnika na drugega, lahko naročnik s pisno izjavo, ki jo priporočeno po pošti pošlje izvajalcu, s takojšnjim učinkom (brez odpovednega roka) odpove to pogodbo, vključno z vsemi k njej sklenjenimi aneksi.

V primeru, da bi izvajalec kljub dogovoru o prepovedi prenosa bodočih terjatev iz prvega odstavka tega člena prenesel katerokoli svojo bodočo terjatev do naročnika na drugega, je izvajalec dolžan naročniku plačati tudi pogodbeno kazen v višini 5% (pet odstotkov) cene pogodbenih del z DDV. Naročnik ima pravico zahtevati plačilo pogodbene kazni ne glede na to, ali je uveljavil pravico do odpovedi pogodbe iz tretjega odstavka tega člena ali ne. Naročnik ima pravico zahtevati pogodbeno kazen, tudi če presega škodo, ki mu je nastala, in celo če mu ni nastala nobena škoda.

V primeru, da bi izvajalec kljub dogovoru o prepovedi prenosa bodočih terjatev iz prvega odstavka tega člena prenesel katerokoli svojo bodočo terjatev do naročnika na drugega, je izvajalec dolžan naročniku v vsakem primeru in ne glede na uveljavitev naročnikovih pravic iz tretjega in četrtega odstavka tega člena povrniti škodo, ki je naročniku nastala zaradi kršitve prepovedi prenosa terjatev s strani izvajalca. Škoda vključuje tudi (a ne izključno) vse zneske, ki bi jih moral naročnik plačati kateremukoli subjektu (vključno s podizvajalci in prevzemniki terjatev) in bi presegali njegove obveznosti po tej pogodbi in aneksih, sklenjenih k njej, oziroma zneske, ki bi jih moral naročnik plačati dvakrat, ker bi bila prvotna izpolnitev enemu od subjektov nepravilna, vključno z zakonskimi zamudnimi obrestmi, ki bi jih moral naročnik plačati kateremukoli subjektu. Izvajalec soglaša s tem, da naročnik ni odgovoren za morebitno svojo nepravilno izpolnitev, do katere bi prišlo v primeru kršitve prepovedi prenosa bodočih terjatev s strani izvajalca, zato se izvajalec izrecno obvezuje, da bo naročniku povrnil škodo, ki mu bo nastala v posledici naročnikove nepravilne izpolnitve, ter se odpoveduje vsem ugovorom v zvezi z nepravilno izpolnitvijo naročnika. Če bi bila škoda, ki je naročniku nastala, večja od pogodbene kazni, ima naročnik pravico zahtevati razliko do popolne odškodnine.

Pogodbeni stranki soglašata s tem, da izvajalec ne odgovarja naročniku in slednji proti njemu ne more uveljaviti sankcij iz tretjega do petega odstavka tega člena v primeru, da bi izvajalčevi podizvajalci odstopili drugemu svoje terjatve do naročnika ali izvajalca.

**Rok za izvedbo pogodbenih del**

1. člen

Izvajalec se obvezuje, da bo pričel z izvajanjem pogodbenih del takoj po sklenitvi te pogodbe.

Izvajalec se obvezuje, da bo dela po tej pogodbi opravljal skladno s terminskim planom izvedbe del, upoštevajoč dejansko dinamiko gradnje, vse do predaje objektov naročniku in upravljavcem, v **…………………………. koledarskih dneh od sklenitve te pogodbe.**

Pogodbeni stranki lahko iz objektivnih razlogov med potekom izvajanja pogodbenih del sporazumno podaljšata izvedbeni rok, za kar bosta sklenili pisni aneks k tej pogodbi.

**Obveznosti naročnika**

1. člen

Naročnik je dolžen izvajalcu izročiti oziroma zagotoviti:

* projektno dokumentacijo,
* gradbene pogodbe med izvajalci gradnje in naročnikom,
* ponudbene dokumentacije izvajalcev gradnje,
* terminski plan izvajalca gradbenih del.

Naročnik se zavezuje, da bo tekoče obveščal izvajalca o vseh spremembah, ki bi lahko imele vpliv na gradbena dela oziroma na izvajanje te pogodbe.

1. člen

V zvezi z izvajanjem pogodbenih del se naročnik obvezuje:

* da bo izvajalcu dal na razpolago vso ostalo dokumentacijo in informacije, s katerimi razpolaga in so za prevzeti obseg del potrebne,
* da bos sodeloval z izvajalcem s ciljem, da prevzete obveznosti izvrši pravočasno in v skladu z določili te pogodbe,
* da bo tekoče spremljal izvajanje pogodbenih del, potrjeval predložene dokumente in da bo naročena dela plačeval v dogovorjenih rokih.

**Obveznosti izvajalca**

1. člen

Izvajalec se zavezuje, da bo pri izvedbi pogodbenih del terminsko, lokacijsko in organizacijsko vezal na izvajalca gradnje in nadzora v okviru gradnje kanalizacije po EU projektu »Odvajanje in čiščenje odpadne vode na območju vodonosnika ljubljanskega polja – del 3 in izvajalca sočasne gradnje komunalne in prometne ureditve, predvsem glede termina in zaporedja izvedbe svojih pogodbenih obveznosti.

Izvajalec se zavezuje, da bo izvedel pogodbena dela v naslednjem obsegu:

1. Vodenje in koordinacija projekta:

* predaja dokumentacije in uvedba izvajalca v posel;
* prijava začetka gradnje skladno z določbo Gradbenega zakona za naročnika;
* zagotovitev, da bo gradbišče urejeno v skladu z varnostnim načrtom;
* skrb za označitev gradbišča s tablo, na kateri morajo biti navedeni vsi udeleženci pri graditvi objekta;
* prevzem od izvajalca vse dokumentacije, atestov, dokazil o pregledih in meritvah ustreznosti izvedbenih del, ki se nanašajo na vgrajene materialne proizvode;
* predložitev komisiji na dan tehničnega (komisijskega) pregleda poleg predpisanih listin tudi projekt izvedenih del (PID) z izjavo, s katero potrdi, da so bile med gradnjo v projekt vnesene vse spremembe in so te skladne z izdanim gradbenim dovoljenjem, geodetski načrt novega stanja zemljišča po končani gradnji, dokazilo o zanesljivosti objekta;
* usklajevanje projektov skupaj s projektanti in posameznimi izvajalci;
* koordiniranje in usklajevanje dela vseh udeležencev pri gradnji vseh objektov infrastrukture na območju gradbišča: vodenje in usklajevanje dela vseh udeležencev pri oddaji, izvedbi in prevzemu predmeta javnega naročila za gradnjo ter sodelovanje pri pripravi skupnih terminskih planov gradnje, tudi za del gradnje, ki na gradbišču poteka kot sočasna gradnja (npr. ki je v pristojnosti JP Vodovod-Kanalizacija in JP Energetika Ljubljana);
* vodenje koordinacijskih sestankov z udeleženci pri graditvi s pripravo zapisnikov in poročanje naročniku;
* koordiniranje komunalnih organizacij v zvezi s komunalnimi priključki;
* izdelava operativnih terminskih in finančnih planov ter zasledovanje le-teh;
* spremljanje terminskega plana realizacije investicije in ugotavljanja morebitnih pomanjkljivosti, odstopanj ali tveganj, zlasti glede obsega, kakovosti, stroškov in rokov ter obveščanje naročnika in drugih udeležencev pri gradnji le-teh;
* predlaganje ukrepov za preprečevanje tveganj, odpravljanje pomanjkljivosti in uskladitev odstopanj, s ciljem preprečevanja tveganj za naročnika;
* organiziranje komisijskega pregleda in pregleda pred primopredajo zgrajene infrastrukture upravljavcem;
* koordiniranje odprave napak v garancijskem roku na podlagi sklenjenih gradbenih pogodb z izvajalcem del;
* priprava delilnika – razmejitve površin in objektov (kolavdacija) za predajo in prenos v upravljanje in vzdrževanje na osnovi tehnične dokumentacije;
* pregled in analiza eventualnih zahtevkov izvajalca z predlogi ukrepov naročniku glede upravičenosti le-teh in nadaljnjih postopkov naročnika.

1. Nadzor, zlasti v naslednjem obsegu:

* vodi vso potrebno dokumentacijo ob začetku gradnje in med samo gradnjo;
* sodelovati pri zakoličenju objekta;
* redno spremljanje gradnje objekta na gradbišču;
* ustno in pisno opozoriti udeležence pri gradnji, če ugotovi kršitve in dejanja, ki so v nasprotju z določbami Gradbenega zakona;
* ustaviti gradnjo objekta, če se kršitve iz prejšnje točke kljub opozorilu nadaljujejo ali napake, nastale kot posledica teh kršitev, niso pravočasno odpravljene ter v teh primerih ugotovljene kršitve prijaviti gradbenemu in drugim inšpektorjem;
* morebitne potrebe po spremembi ali dopolnitvi dokumentacije za izvedbo gradnje pravočasno sporočiti naročniku in jih z njim ter s projektantom uskladiti;
* nadzorovati pravilnost vpisa sprememb, nastalih med gradnjo, v dokumentacijo za izvedbo gradnje, ki jih zabeleži izvajalec gradnje;
* udeležencem pri pripravi in zagotavljanju predpisanih dokumentov zagotoviti informacije in strokovno podporo s svojega področja dela;
* opozoriti na tehnične rešitve v dokumentaciji za izvedbo gradnje, ki bi lahko bile v nasprotju z Gradbenim zakonom, predpisi, s katerimi se podrobneje določijo bistvene in druge zahteve, in drugimi predpisi;
* pri preverjanju tehničnih rešitev iz prejšnje točke upoštevati le tehnične rešitve, ki se nanašajo na izpolnjevanje bistvenih zahtev, določenih z Gradbenim zakonom;
* sistematičen pregled in zbiranje atestov, poročil in drugih listin o skladnosti gradbenih proizvodov in izvedb del, ki jih morajo predložiti izvajalci del za opravljanje dela in vgrajene materiale, po potrebi naročanja dodatnih atestov ter ukrepanje v zvezi s tem;
* od izvajalca gradnje prevzemati, zbirati in preverjati potrdila o skladnosti in ustreznosti gradbenih in drugih proizvodov, materialov ter naprav in s kakovostnimi zahtevami naročnika;
* sodelovati pri izvajanju meritev, preizkusov in testiranj;
* ves čas izpolnjevati pogoje določene za nadzornika v Gradbenem zakonu in Zakonu o arhitekturni in inženirski dejavnosti;
* zagotoviti koordinacijo strokovnjakov, ki odgovarjajo za posamezni strokovni del nadzora;
* za vodenje nadzora določiti vodjo nadzora iz stroke, ki glede na vrsto del prevladuje, v skladu z Gradbenim zakonom in Zakonom o arhitekturni in inženirski dejavnosti, ki bo izvajal in koordiniral nadzor nad gradnjo v celoti;
* vodja nadzora mora med izvajanjem gradnje naročnika in izvajalca takoj obvestiti, da gre za neskladje z gradbenimi predpisi, ali pa, da vgrajeni gradbeni in drugi proizvodi, inštalacije, tehnološke naprave in oprema ter izvedeni postopki niso dokazani z ustreznimi dokumenti, ter ugotovitve in predloge, kako stanje popraviti, vpisati v gradbeni dnevnik;
* vodja nadzora svoje ugotovitve vpisovati v gradbeni dnevnik ter z lastnoročnim podpisom gradbenega dnevnika potrditi, da so podatki oziroma vpisi, vneseni v gradbeni dnevnik, resnični;
* opravljanje nadzora nad kvaliteto in količino izvajanja gradbenih, obrtniških, strojno instalacijskih in elektro instalacijskih del v skladu Gradbenim zakonom in pravili stroke, ki omogoča dokončanje objekta v skladu z dokumentacijo za izvedbo gradnje, v skladu s prostorskim izvedbenim aktom, gradbenimi in drugimi predpisi ter gradbenim dovoljenjem, s ponudbeno dokumentacijo in sklenjeno gradbeno pogodbo med naročnikom in izvajalcem del;
* nadziranje izvajalca pri vgrajevanju gradbenih proizvodov, napeljav, naprav in opreme, katerih kvaliteta mora biti dokumentirana z atesti in certifikati kvalitete;
* pregledovanje in potrjevanje gradbenega dnevnika in knjige obračunskih izmer izvajalca gradnje na podlagi opravljenih del posameznih izvajalcev, preverjanje podatkov in podpisovanje gradbenega dnevnika, izjav in dokazil o zmogljivosti objekta;
* izvajanje finančnega nadzora glede sklenjene pogodbe za izvajanje investicije: opravljanje količinskih in vsebinskih pregledov mesečnih situacij in računov na osnovi pogodbenih predračunov ter posredovanje potrjenih situacij in računov naročniku v izplačilo;
* spremljanje napredovanja del ter poročanje naročniku;
* pojasnjevanje izvajalcu vseh nejasnosti v zvezi s projekti za izvedbo, če to ne sodi v projektantski nadzor;
* organiziranje in izdelava predloga končnega obračuna med naročnikom in izvajalcem gradnje;
* izvajanje nadzora pri ravnanju z gradbenimi in drugimi odpadki, nastalimi pri gradnji objekta, skladno z veljavno zakonodajo s področja ravnanja z odpadki;
* vodenje evidence in arhiviranje dokumentacije, ki je naročniku v času izvajanja del na vpogled in se mu ob zaključku del tudi izroči (gradbeni dnevnik, projekti izvedenih del, pogodbe, finančna dokumentacija, potrjeni evidenčni listi).

Izvajalec se zavezuje, da bo pri izvajanju pogodbenih del spoštoval in ravnal po določilih zakona, ki ureja graditev objektov, pravilih stroke in drugih predpisih s področja graditve objektov ter navodili naročnika.

Izvajalec se zavezuje pogodbena dela opraviti pravočasno, vestno, z načelom dobre vere in poštenja ter v skladu s skrbnostjo dobrega strokovnjaka ter, da bo vseskozi varoval interes naročnika in mu pri tem nudil vsa svoja znanja, izkušnje in sposobnosti.

Izvajalec se zavezuje, da si bo ves čas izvajanja pogodbenih del po svojih močeh prizadeval, da bodo gradbena dela zaključena v predvidenem roku.

**Zavarovanje odgovornosti za škodo**

1. člen

Izvajalec odgovarja za škodo, ki nastane naročniku in tretjim osebam in izvirajo iz njegovega dela in njegovih pogodbenih obveznosti.

Izvajalec mora imeti ves čas svojega poslovanja skladno z veljavno zakonodajo zavarovano svojo odgovornost za škodo, ki bi utegnila nastati naročniku in tretjim osebam v zvezi z opravljanjem njegove dejavnosti z zavarovalno polico št. …………….. pri Zavarovalnici. Pred začetkom izvajanja del izvajalec predložiti naročniku fotokopijo zavarovalne police.

**Finančno zavarovanje za dobro izvedbo pogodbenih obveznosti**

1. člen

Izvajalec se zavezuje izročiti naročniku v roku 15 (petnajstih) dni od sklenitve pogodbe, nepreklicno in brezpogojno bančno garancijo ali kavcijsko zavarovanje zavarovalnice (v nadaljevanju: finančno zavarovanje), plačljivo na prvi poziv, za dobro izvedbo pogodbenih obveznosti po vzorcu iz razpisne dokumentacije, in sicer v višini 10 % (deset odstotkov) od cene pogodbenih del tj……..EUR, ki ga bo naročnik unovčil v primeru, da obveznosti po pogodbi ne bodo pravočasno ali pravilno izvedene. V primeru da izvajalec ne predloži finančnega zavarovanja v navedenem roku, lahko naročnik odstopi od pogodbe. Trajanje finančnega zavarovanja mora veljati še 90 (devetdeset) dni po preteku roka za dokončanje pogodbenih del.

Če se med trajanjem izvedbe pogodbe spremeni rok za izvedbo pogodbenih del, mora izvajalec v roku 10 (desetih) dni od sklenitve aneksa k tej pogodbi, kot pogoj za njegovo veljavnost, predložiti novo finančno zavarovanje z novim rokom trajanja le-tega, v skladu s spremembo pogodbenega roka za izvedbo del, oziroma novo finančno zavarovanje s spremenjeno višino garantiranega zneska, v skladu s spremembo pogodbene vrednosti. V primeru da izvajalec ne predloži ustreznega finančnega zavarovanja v navedenem roku, lahko naročnik odstopi od pogodbe ter unovči prejeto finančno zavarovanje.

**Pogodbena kazen**

1. člen

V kolikor izvajalec po svoji krivdi ne izpolni svoje obveznosti v pogodbeno določenem roku, je dolžan za vsak koledarski dan zamude plačati pogodbeno kazen v višini 2%0 (dva promila) od pogodbene vrednosti z vključenim DDV to je …..EUR. Pogodbena kazen skupno ne sme preseči 10% (deset odstotkov) pogodbene vrednosti z DDV. V primeru preseganja pogodbene kazni lahko naročnik prekine pogodbo.

Pogodbena kazen se obračuna takoj po nastanku zamude ob naslednji mesečni situaciji.

Naročnik ima neodvisno od obračunane pogodbene kazni pravico zahtevati od izvajalca razliko do popolne odškodnine za vso škodo zaradi slabo ali nestrokovno izvedenih del.

**Varstvo podatkov**

1. člen

Izvajalec ne sme izkoriščati za svojo osebno uporabo ali izdati tretjemu podatkov, s katerim se seznani pri izvajanju pogodbenih del, in so kot taki varovani s predpisi o varstvu osebnih ali tajnih podatkov.

Naročnik se zaveže varovati podatke, ki jih pridobi od izvajalca, v zadevah v zvezi s to pogodbo kot poslovno skrivnost, če so bili ti podatki določeni kot poslovna skrivnost s pisnim sklepom izvajalca v skladu z veljavnim zakonom o gospodarskih družbah oziroma podatke, za katere je očitno, da bi nastala občutna škoda izvajalcu, če bi zanje izvedela nepooblaščena oseba.

V primeru kršitve določb o varovanju poslovne skrivnosti, sta pogodbeni stranki odškodninsko odgovorni za vso posredno in neposredno škodo.

**Pooblaščeni predstavniki pogodbenih strank**

1. člen

Pooblaščeni predstavnik naročnika za izvajanje te pogodbe je: …………………….., e-naslov:…………, telefon:………..., ki je skrbnik te pogodbe.

Skrbnik posameznega območja: območje št. …..

Pooblaščeni predstavnik izvajalca za izvajanje te pogodbe je: ……………,e-naslov…………, telefon:………………

Nadzor s strani izvajalca bodo izvajali:

- vodja nadzora: pooblaščeni inženir:…………………………………………………..;

* nadzor s področja gradbeništva: …...…………………………………………;
* pooblaščeni inženir s področja elektrotehnike: …………………………………………………

Izvajalec mora na zahtevo naročnika zamenjati odgovorno osebo, če delo opravlja nestrokovno ali v nasprotju z interesi naročnika.

V primeru spremembe pooblaščenih predstavnikov pogodbenih del se pogodbeni stranki pisno obvestita, zamenjavo vodje nadzora pa pogodbeni stranki uredita z aneksom.

**Odstop in prenehanje pogodbe**

1. člen

Naročnik lahko odstopi od pogodbe, če izvajalec ne začne z izvajanjem del v roku določenem s to pogodbo in niti v naknadnem roku, ki mu ga določi naročnik.

V kolikor pride do odstopanj od terminskega plana po krivdi izvajalca, ki so daljša od 25 (petindvajset) dni in obstaja nevarnost, da bo po krivdi izvajalca ogrožen rok za dokončanje pogodbenih del, lahko naročnik odpove pogodbena dela v celoti ali delno za tista dela, zaradi katerih je ogroženo dokončanje pogodbenih del.

Naročnik v takem primeru odda tista dela, ki ogrožajo izvedbo del v pogodbenem roku drugemu izvajalcu v breme izvajalca po tej pogodbi, lahko pa odstopi od pogodbe, unovči finančno zavarovanje za dobro izvedbo pogodbenih obveznosti in začne postopek za izterjavo povzročene škode.

Naročnik lahko odstopi tudi v primeru, če izvajalec ne izvrši pogodbenih del kvalitetno in na način določen v tej pogodbi ali če ne varuje naročnikovih interesov ali deluje v nasprotju z njimi.

V primeru odstopa od pogodbe po tem členu je izvajalec dolžan povrniti naročniku vse stroške, povezane z novo objavo in izborom novega izvajalca kot tudi škodo, ki nastane naročniku zaradi zamude.

Ta pogodba skladno s četrtim odstavkom 67. člena ZJN-3 preneha veljati, če je naročnik seznanjen, da je pristojni državni organ ali sodišče s pravnomočno odločitvijo ugotovilo kršitev delovne, okoljske ali socialne zakonodaje s strani izvajalca te pogodbe o izvedbi javnega naročila ali njegovega podizvajalca.

1. člen

Ta pogodba je skladno s 67. členom ZJN-3 sklenjena pod razveznim pogojem, ki se uresniči v primeru izpolnitve ene od naslednjih okoliščin:

- če bo naročnik seznanjen, da je sodišče s pravnomočno odločitvijo ugotovilo kršitev obveznosti iz delovne, okoljske ali socialne zakonodaje s strani izvajalca ali podizvajalca ali

- če bo naročnik seznanjen, da je pristojni državni organ pri izvajalcu ali podizvajalcu v času izvajanja pogodbe ugotovil najmanj dve kršitvi v zvezi s:

- plačilom za delo,

- delovnim časom,

- počitki,

- opravljanjem dela na podlagi pogodb civilnega prava kljub obstoju elementov delovnega razmerja ali v zvezi z zaposlovanjem na črno

in za kateri mu je bila s pravnomočno odločitvijo ali več pravnomočnimi odločitvami izrečena globa za prekršek,

in pod pogojem, da je od seznanitve s kršitvijo in do izteka veljavnosti pogodbe še najmanj šest (6) mesecev oziroma če izvajalec nastopa s podizvajalcem pa tudi, če zaradi ugotovljene kršitve pri podizvajalcu izvajalec ne nadomesti ali zamenja tega podizvajalca v skladu s 94. členom ZJN-3 in določili te pogodbe v roku trideset (30) dni od seznanitve s kršitvijo.

V primeru izpolnitve okoliščine in pogojev iz prejšnjega odstavka se šteje, da je pogodba razvezana z dnem sklenitve nove pogodbe o izvedbi javnega naročila za predmetno naročilo. O datumu sklenitve nove pogodbe bo naročnik obvestil izvajalca.

Če naročnik v roku tridesetih (30) dni od seznanitve s kršitvijo ne začne novega postopka javnega naročila, se šteje, da je pogodba razvezana trideseti (30.) dan od seznanitve s kršitvijo.

**Protikorupcijska klavzula**

1. člen

V primeru, da je pri postopku za izbor izvajalca po tej pogodbi, pri sklenitvi ali pri izvajanju te pogodbe kdo v imenu in na račun izvajalca, predstavniku, zastopniku ali posredniku naročnika, javnemu uslužbencu ali funkcionarju naročnika, obljubil, ponudil ali dal kakšno nedovoljeno korist za pridobitev tega posla ali za sklenitev tega posla pod ugodnejšimi pogoji ali za opustitev dolžnega nadzora nad izvajanjem pogodbenih obveznosti ali za drugo ravnanje ali opustitev, s katerim je naročniku povzročena škoda ali je omogočena pridobitev nedovoljene koristi predstavniku, zastopniku ali posredniku naročnika, javnemu uslužbencu ali funkcionarju naročnika, izvajalcu ali njegovemu predstavniku, zastopniku ali posredniku, je ta pogodba nična.

Naročnika bosta na podlagi svojih ugotovitev o domnevnem obstoju dejanskega stanja iz prvega odstavka tega člena ali obvestila Komisije za preprečevanje korupcije ali drugih organov, glede njegovega domnevnega nastanka, pričel z ugotavljanjem pogojev ničnosti te pogodbe oziroma z nujnimi ukrepi v skladu s predpisi Republike Slovenije.

**Spremembe pogodbe**

1. člen

Vse spremembe in dopolnitve te pogodbe se sklenejo v obliki pisnih aneksov k tej pogodbi.

**Reševanje sporov**

1. člen

Morebitne spore iz te pogodbe bosta pogodbeni stranki reševali sporazumno, če pa to ne bo mogoče, bo o sporih odločalo stvarno pristojno sodišče v Ljubljani po slovenskem pravu.

**Končne določbe**

1. člen

Pogodba je sklenjena, ko jo podpišeta obe pogodbeni stranki in začne veljati z dnem predložitve finančnega zavarovanja za dobro izvedbo pogodbenih obveznosti, pod pogojem, da je predloženo v skladu z določili te pogodbe.

1. člen

Ta pogodba je sestavljena v 6 (šestih) enakih izvodih, od katerih prejme vsaka pogodbena stranka po 3 (tri) izvode.

|  |  |
| --- | --- |
| Datum: | **Številka pogodbe: C7560-18-210084**  Številka dok. DS: 430-1772/2018-4  Datum: |
| Izvajalec: | Naročnik: |
| **…………………………..** | **MESTNA OBČINA LJUBLJANA** |
|  |  |
| ………… | Župan |
| ……………………… | Zoran Janković |
|  |  |
|  |  |